**Ella Sofia Räsänen** (s. 27. tammikuuta 1994 Kangasala) on suomalainen pikajuoksija. Hän edustaa Esbo Idrottsföreningiä ja häntä valmentaa Petra Stenman. Aikaisemmin hän on edustanut Kangasalan Kisaa ja Tampereen Pyrintöä. Vuoteen 2014 saakka häntä valmensi Juha Sainio.

Räsänen saavutti Kalevan kisoissa 2009 15-vuotiaana hopeaa 200 metrillä ajalla 24,81. Alkuerissä hän juoksi ajan 24,64. Hänen aiempi ennätyksensä oli 25,26. Tammikuussa 2010 hän juoksi sisäratojen ylipitkän radan naisten Suomen ennätyksen 300 metrillä ajalla 38,15. Hän on juossut myös useita nuorten Suomen ennätyksiä.

Räsänen selviytyi Monctonin alle 20-vuotiaiden MM-kilpailuissa 2010 välieriin 400 metrillä. Hän voitti saman matkan Suomen-mestaruuden Kajaanin Kalevan kisoissa 2010. Sisäratojen SM-kilpailuissa Helsingissä 2011 hän rikkoi 200 metrin alkuerissä Johanna Mannisen 17-vuotiaiden Suomen ennätyksen 24,33. Loppukilpailussa hän voitti Suomen-mestaruuden kaikkien aikojen viidenneksi parhaalla suomalaisajalla 24,13. Hän juoksi nuorten sisäratojen SM-kilpailuissa 2011 uudeksi naisten Suomen ennätykseksi 300 metrillä 37,81. Alle 18-vuotiaiden MM-kilpailuissa Lillessä 2011 Räsänen sijoittui 400 metrin juoksussa kahdeksanneksi. Turun Kalevan kisoissa 2011 Räsänen voitti Suomen-mestaruuden 100 metrin juoksussa ja sijoittui 200 metrillä toiseksi.

Räsänen voitti sisäratojen SM-kultaa 400 metrillä Tampereella 2012. Helsingin EM-kilpailuissa 2012 hän karsiutui 400 metrin alkuerissä ajalla 54,52 s. Alle 20-vuotiaiden MM-kilpailuissa Barcelonassa hän juoksi alkuerissä ajan 53,77. Välierässä Räsänen jäi viidenneksi ajalla 54,40 eikä selviytynyt finaaliin. Lahden Kalevan kisoissa 2012 Räsänen voitti Suomen-mestaruuden 400 metrillä ajalla 53,69. 200 metrillä hän oli toinen ennätysajallaan 23,79. SM-hallikisoissa 2013 Räsänen voitti kultaa 400 metrillä SE-ajalla 52,99, kultaa 4×200 metrin viestissä SE-ajalla ja hopeaa 200 metrin juoksussa alle 20-vuotiaiden SE-ajalla 23,67.

Räsänen juoksi Göteborgin sisäratojen EM-kilpailujen 2013 alkuerissä Suomen ennätyksen sekä alle 20-vuotiaiden sisäratojen Euroopan-ennätyksen 52,37. Välierissä hän sijoittui viidenneksi ja karsiutui jatkosta ajalla 52,84. Toukokuussa 2013 Räsäsen selkänikamasta paljastui rasitusmurtuman esiaste, joka pilasi hänen ulkoratojen kilpailukautensa.

Räsänen soittaa viulua Menominor-kansanmusiikkiyhtyeessä.

Henkilökohtaiset ennätykset
---------------------------

### Ulkoradat

| *Matka* | *Aika* | *Paikka* | *Päivä* |
| --- | --- | --- | --- |
| 100 m | 11,80 | Tampere | 8. syyskuuta 2012 |
| 200 m | 23,79 | Lahti | 26. elokuuta 2012 |
| 300 m | 37,85 | Jyväskylä | 13. elokuuta 2011 |
| 400 m | 53,44 | Helsinki | 10. syyskuuta 2011 |
|

### Sisäradat

| *Matka* | *Aika* | *Paikka* | *Päivä* |
| --- | --- | --- | --- |
| 60 m | 7,55 | Helsinki | 16. tammikuuta 2013 |
| 200 m | 23,67 | Jyväskylä | 17. helmikuuta 2013 |
| 300 m | 37,81 | Helsinki | 27. helmikuuta 2011 |
| 400 m | 52,37 | Göteborg | 1. maaliskuuta 2013 |

Lähteet
-------

1. 1 2 3 4 5 6 7 8 9 10  Ella Räsänen Tilastopaja (vaatii kirjautumisen, maksullinen palvelu).   Viitattu 11.1.2015
2. 1 2  Teinisensaatio otti SM-hopeaa 200 metrillä *Yle.fi*.  2.8.2009. Viitattu 2.8.2009.
3. ↑  Kalevan Kisat, Espoo 31.7.-2.8.2009 N 200 m Alkuerät *live.time4results.com*.  2.8.2009.  Arkistoitu 4.8.2009. Viitattu 2.8.2009.
4. ↑  15-vuotias juoksi naisten Suomen ennätyksen! *Yle.fi*.  23.1.2010. Viitattu 23.1.2010.
5. ↑  Räsänen rikkoi kolmesti Suomen ennätyksen *yle.fi*.  20.2.2011. Viitattu 20.2.2011.
6. ↑  Räsänen juoksi jälleen Suomen ennätyksen *yle.fi*.  27.2.2011. Viitattu 28.2.2011.
7. ↑  Räsänen kahdeksas 17-vuotiaiden MM-kisoissa  8.7.2011. YLE Urheilu. Viitattu 9.7.2011.
8. ↑  Saarinen, Ossi: Räsänen esitti kauden parastaan ratakierroksella  27.6.2012. YLE. Viitattu 27.6.2012.
9. ↑  Räsänen murskasi kauden kotimaisen kärkiajan YLE. Viitattu 12.7.2012.
10. ↑
11. ↑  Räsänen tyylitteli lennokkaalla askeleella ykköseksi Yle Urheilu. Viitattu 24.8.2012.
12. ↑  Nezirille SE ja hyllkäys finaalissa, Haapala ponnisti 803. SM-hallin 2. päivä valmis  17.2.2013. Yleisurheilun Kuvalehti.  Arkistoitu 29.4.2013. Viitattu 1.3.2013.
13. ↑  Räsänen avasi EM-kisat loistavasti Suomen ennätyksellä *yle.fi*.  1.3.2013. Viitattu 1.3.2013.
14. 1 2  Pusa, Ari: Ella Räsäsellä selkeät sävelet.  *Helsingin Sanomat*, 13.9.2013, s. A34.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |